Aleksandra

Aleksandra (; g. apie 1370 m. Vilniuje – m. 1434 m. balandžio 20 d. Plonske) – jauniausia Lietuvos didžiojo kunigaikščio Algirdo ir jo antrosios žmonos Julijonos dukra.Vaclovas Biržiška, ed (1933–1944). „Aleksandra“. Lietuviškoji enciklopedija. I. Kaunas: Spaudos Fondas. p. 219Edvardas Gudavičius (2001). „Aleksandra“. in Antanas Račis. Visuotinė lietuvių enciklopedija. I. Vilnius: Mokslo ir enciklopedijų leidybos institutas. p. 306. ISBN 5-420-01485-8.

 Biografija 
1387 m. Aleksandra ištekėjo už Mazovijos kunigaikščio Zemovito IV. Vedybos įvyko po Krėvos unijos, kai Zemovitas IV sutiko nekonkuruoti su Aleksandros broliu Lietuvos didžiuoju kunigaikščiu Jogaila ir palaikyti jį kaip naująjį Lenkijos karalių.Stone, Daniel (2001). The Polish–Lithuanian State, 1386–1795. A History of East Central Europe. University of Washington Press. p. 7. ISBN 0-295-98093-1

Aleksandros ir Zemovito IV dukra Cimbarka 1412 m. ištekėjo už Austrijos hercogo Ernsto Geležinio (). Vestuvės įvyko Budoje, Šventosios Romos imperatoriaus Zigmanto Liuksemburgiečio rezidencijoje. Tuo metu imperatorius buvo tarpininkas derybose tarp Aleksandros brolio Jogailos ir Teutonų ordino.Urban, William (2003). Tannenberg and After. Chicago: Lithuanian Research and Studies Center. p. 191. ISBN 0-929700-25-2
Dvi kitos dukterys buvo ištekėjusios už Mykolo Žygimantaičio, kuris buvo kandidatas į Lietuvos didžiosios kunigaikštystės sostą.

 Šeima 
Aleksandros ir Zemovito IV santuokoje gimė 12 vaikų.

Sūnūs:
 Zemovitas V (~1389/1390-1442), santuokoje su Margarita Sileziete
 Vladislavas I (~1395/1411-1455), santuokoje su Ana Sleziete
 Kazimieras II (1396/1407-1442), santuokoje su Margarita (m. 1464)
 Aleksandras Zemovitas (1400–1444), Triento kunigaikštis-vyskupas
 Traidenis II (1403/1406-1427)

Dukterys:
 Kimburga Mazovietė (~1394-1429), ištekėjo už Ernsto Austro (1377–1424)
 Efimija Mazovietė (~1395-1447), ištekėjo už Boleslovo I (~1363-1431)
 Jadvyga Mazovietė (1393- po 1439), ištekėjo už Jonušo Horajaus († 1428)
 Amelija Mazovietė (1396/99- po 1424), ištekėjo už Meiseno markgrafo Vljamo I (1371–1425)
 Ana Mazovietė (1407/1413-1435), ištekėjo už Mykolo Žygimantaičio (jo pirmoji žmona)
 Marija Mazovietė (~1410-1450), ištekėjo už Boguslavo IX Pomerano (~1407/1410-1446)
 Katerina Mazovietė († 1475), ištekėjo už Mykolo Žygimantaičio (jo trečioji žmona).

Aleksandros sesuo buvo Ona (m. 1368), Pomeranijos hercogo Kazimiero IV žmona, brolis – Lietuvos didysis kunigaikštis Jogaila, vėliau tapęs Lenkijos karaliumi Vladislovu II.

 Išnašos 

 Nuorodos 
 Gediminaičių dinastijos genealogija 
 Piastų dinastijos genealogija 

Kategorija:LDK asmenybės
Kategorija:Lenkijos asmenybės
Kategorija:Algirdaičiai